ইরানে মৃত বেড়ে ১৪, আহত ৭৫০

ওয়েব ডেস্ক: ভয়াবহ বিস্ফোরণে কেঁপে উঠল দক্ষিণ ইরানের (Iran) বান্দার আব্বাস। ইরানের সরকারি সংবাদমাধ্যম সূত্রে খবর, দুর্ঘটনায় আহতের সংখ্যা ৭৫০-র বেশি । ইরানের বিপর্যয় মোকাবিলা আধিকারিক মেহরদাদ হাসানজাদে জানিয়েছেন, ইতিমধ্যেই ঘটনাস্থলে পৌঁছেছেন তাঁরা। চলছে বিস্ফোরণ স্থল থেকে উদ্ধারের চেষ্টা।

আরও পড়ুন: ইরানে ভয়াবহ বিস্ফোরণ !

শেষ পাওয়া খবর বলছে, ইরানে ৭৫০-র বেশি আহত হয়েছে। মৃত্যু হয়েছে অন্তত ১৪ জনের। শহিদ রাজাই বন্দরে কন্টেনারের মধ্যে ছিল কঠিন জ্বালানি। এই জ্বালানি ব্যালাস্টিক মিসাইলের জন্য ব্যবহার করা হয়। এ ধরনের কন্টেনার যেভাবে সাবধানে ওঠানো নামানো করতে হয়, সেই প্রোটোকল মানা হয় নি, এমনই খবর মিলছে সূত্র মারফৎ। আরও খবর পাওয়া যাচ্ছে যে, বন্দর এলাকার বেশ কয়েকটি বাড়ি বা কাঠামো সম্পূর্ণ ভেঙে পড়েছে। সেগুলোর মধ্যে আরও মানুষ জীবিত বা মৃত অবস্থায় আটকে পড়েছে। সে পর্যন্ত এখনও পৌঁছতে পারেনি উদ্ধারকারী দলগুলি।